Koulskoude, ar studiadennoù renet diwar-benn ar chrater a ro da soñjal e vefe bet kleuzet 300 000 vloaz a-raok ma choarvezfe an enkadenn veur. Kement-se ne dalvez ket ne choarias ket an asteroidenn ur roll e diwezh an dinosaored, met dont a ra da vezañ ul lodenn eus un damkaniezh, enni meur a elfenn hag a ra ivez al liamm gant ar chemmoù en hin. Ar stokadenn-se a chom neoazh an devouder nemetañ a gement a zo gouest da zisplegañ ez eas kement a spesadoù da get ken buan e-pad an enkadenn-se.